Държавен вестник, бр. 19, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  19
(15) Посочването на по-ранна дата по 
ал. 8 се разглежда от състава по спорове, при 
условие че не е доказано реално използване 
на марката през петте години, предхождащи 
датата на подаване на искането. В този случай, 
ако не бъде доказано реално използване и 
през петте години, предхождащи по-ранната 
дата, регистрацията на марката се отменя от 
претендираната по-ранна дата.
(16) При доказване на реално използва­
не на международна регистрация на марка 
за изчисляването на 5-годишния срок след 
възникването на закрилата се взема предвид 
датата на публикация в Официалния бюлетин 
на Патентното ведомство на признаването на 
действието є на територията на Република 
България, съответно датата на публикация в 
Бюлетина на марките на Европейския съюз 
на признаването на действието на терито­
рията на Европейския съюз. При липса на 
такава публикация се взема предвид датата 
на публикуване на съобщението за пълно или 
частично признаване на действието на меж­
дународната регистрация на територията на 
Република България, съответно Европейския 
съюз, в периодичния бюлетин, издаван от 
Международното бюро, а при невъзможност 
да се установи тази дата се взема предвид да­
тата, на която е изтекъл срокът за изпращане 
до Международното бюро на предварителния 
отказ за признаване на действието на между­
народната регистрация.
(17) При необходимост за изпращане на 
допълнителна кореспонденция на страните се 
предоставя едномесечен срок за становище.
(18) След изтичането на срока по чл. 76, ал. 4 
от ЗМГО искането, възражението, отговорът 
на притежателя на марката, становището на 
искателя и доказателствата, ако такива са пред­
ставени, се разглеждат от състава по спорове.
(19) Когато искането за заличаване е пода­
дено на основание чл. 12, ал. 5 и чл. 92, ал. 1, 
т. 1 от ЗМГО и е придружено с влязло в сила 
съдебно решение, съставът по спорове изгот­
вя становище за решение, без да се разменя 
кореспонденция между страните.
(20) При преценка на доказателствата за 
реално използване се вземат предвид обстоя­
телствата по чл. 13, ал. 2, т. 1 – 3 и 5 и чл. 21, 
ал. 3 – 5 от ЗМГО.
(21) При претендиране на придобита отли­
чителност по смисъла на чл. 11, ал. 2 от ЗМГО 
се вземат предвид следните обстоятелства:
1. пазарен дял на марката във връзка със 
стоките или услугите, за които е регистрирана;
2. продължителност, степен и географска 
област на използване на марката;
3. размер на направените инвестиции за 
популяризиране на марката във връзка със 
стоките или услугите, за които е регистрирана;
4. частта от релевантните потребители, 
които чрез марката идентифицират регистри­
раните стоки или услуги като произхождащи 
от конкретно лице;
5. други факти и обстоятелства, които сви­
детелстват за разпознаваемост на марката от 
потребителите и повишаване на отличителния 
є характер.
(22) При противопоставянето на по-ранна 
общоизвестна марка или марка, ползваща се 
с известност, при определяне на известност­
та на по-ранната марка се вземат предвид 
обстоятелствата по чл. 12, ал. 10 от ЗМГО.
(23) При основанието по чл. 12, ал. 4 от 
ЗМГО идентичността или сходството на 
марката – обект на производството, с нере­
гистрираната марка, както и идентичността 
или сходството на техните стоки или услуги 
се преценява с оглед на съществуването на 
вероятност за объркване на потребителите, 
която включва възможност за свързване с 
по-ранната нерегистрирана марка.
(24) При преценка на доказателствата за 
използване в търговската дейност на територи­
ята на Република България на нерегистрирана 
марка се вземат предвид географският обхват, 
продължителността, степента на използване 
на марката, публичното представяне и реле­
вантният кръг потребители.
(25) В случай на отговори, становища и 
доказателства, постъпили при условията на 
чл. 76, ал. 5 от ЗМГО, съставът преценява 
дали изложените в тях факти и обстоятелства, 
съответно приложените доказателства, са от 
значение за изхода на производството, дали 
същите са били известни и налични в рамките 
на предоставения срок, или допълват отно­
сими факти и доказателства, които са били 
представени своевременно, дали със същите 
се оспорват служебно направени констатации 
или нови аргументи на ответната страна, дали 
приемането на същите би довело до необос­
новано забавяне на производството, както и 
наличието на други обстоятелства, които са 
възпрепятствали страната да спази срока.
(26) Решенията по исканията се вземат по 
реда на чл. 76, ал. 8 и чл. 100, ал. 4 и 5 от 
ЗМГО и съдържат:
1. номер и дата на решението;
2. данни за страните и за пълномощника 
или обединението, ако са упълномощени 
такива;
3. обобщение на представените от страните 
аргументи;
4. фактическа обстановка;
5. мотиви на решението;
6. основание и диспозитив на решението;
7. произнасяне във връзка с искане за раз­
деляне, ако това не е направено до вземане 
на решението;
8. датата на отмяна на действието на ре­
гистрацията на марката;
9. пред кой съд и в какъв срок решението 
може да бъде обжалвано;